als_Latn dik_Latn ron_Latn
Me rastin e shtatëmbëdhjetë vjetorit të rënies së Heroit të Kosovës, komandant Zahir Pajaziti në Podujevë u promovua libri “Momente Politike të Kohës” i autorit Albinot Maloku ku morën pjesë njerëz të penës së shkruar e mysafirë nga troje të ndryshme shqiptare.
Sipas recensentit të librit, Nijazi Muhamedi, publicist nga Tetova ky libër është përmbledhje e vështrimeve, analizave dhe hulumtimeve të bëra në kohë dhe hapësira të ndryshme që pasqyron individualitetin e autorit rreth ngjarjeve së bashku me sugjerimet e tij mbi temën e trajtuar. Autori Maloku nxjerr në dritë vlerësimet e tij rreth momenteve diplomatike e politike të ngritjes së Turqisë dhe interesit që ka hapësira shqiptare për të ruajtur raportet me këtë vend.
Sipas gazetares nga Presheva, Arditë Behlulit, recensente e librit autori ka nxjerr në pah edhe analizat e dhe vështrimet e tija për euro- integrimet, duke potencuar se Kosova duhet të ketë qëndrim të pa kompromis sa i përket statusit të barabartë me shtetet e tjera në rajon.
Ndërsa gjatë promovimit të librit Momente Politike të Kohës, kritiku i librit prof. Dr. Rrahman Paçarizi ka konstatuar se me ndarjen e librit në kapitujt veri, jug, lindje dhe perëndim është kjo simbolika kreative e autorit që e bën këtë përmbledhje analizash e vështrimesh një libër gjithë përfshirësh një kartë të identitetit të problematikave aktuale të shtetit e të shoqërisë kosovare e rrjedhimisht edhe të individit me krejt problemet identitare që kushtëzohen nga faktorët të ndryshëm politik, social, fetar e kulturorë fillimisht shteti.
E në anën tjetër sociologu, Ilir Maqastena, në cilësinë e mikut, po edhe në cilësinë e lexuesit të librave, analizave dhe vështrimeve të z. Maloku ka vlerësuar se autori, në dimensionin e tij profesional, atë të politologut, është mjaftë konciz dhe konsistent, në analizat e tij ai i plotëson të gjitha konditat e kërkuara, të standardeve, në rezonimin dhe të shkruarit në stilin akademik, analitik dhe publicistik.
Në kuadër të promovimit të librit Momente Politike të Kohës, ka qenë e hapur edhe një ekspozitë pikturash të punuara nga piktori, Bedri Kadriu dhe galeri fotografish për nder të shtatëmbëdhjetë vjetorit të rënies së Heroit të Kosovës, komandant Zahir Pajaziti të fotografit, Blerim Uka. /KI/
als_Latn als_Latn als_Latn als_Latn als_Latn als_Latn